  Туспуктэм: Руслан Нуриахметов Анжелика Тихонова корреспондент 6-11 пӧсьтолэзе Удмуртиын нюлэсъёсын тылпу потонлы бадӟым кышкытлык луоз, 4-тӥ классъем кышкытлык. Со сярысь, элькунысь Гидрометцентр вылэ чӧлскыса, Ижкар администрацилэн пресс-службаез ивортӥз. Тылпу потон учыръёс ӵемысьгес адями янгышен кылдо: я тылскемзэс кысытэк кельто, я шырпу (спичка), тамак пум кушто, я нылпиос тылэн шудо. Со сяна, шугадӟон кӧс турынэз сутӥсьёсын сэрен луэ. Тылпуосты алон понна уг яра: тылскылыны; кӧс турын вылэ шырпу яке тамак пум куяны; ӝуаны быгатӥсь суретъёсын пыӵатэм ӟустариосты бусыын, нюлэскын келляны; садъёсын, бусыосын, писпуос улын, нюлэс кушъёсын турынэз сутыны, шашыез кенжытъяны; ӟенеликъёсты но пияла пырыосты шунды шоры келляны. Ас кожаз кӧс турын ӝуан учырез синйылтыку, 112 яке 101 номеро телефонъёсъя ивортоно. Тегъёс: Удмуртия Ижкар тылпу Мерлык инкуазь  